Linda María Gunnarsdóttir eða Linda í Palóma eins og flestir þekkja hana er orðin vinsæl langt út fyrir bæjarmörkin . Hingað koma hópar til að versla vandaðan fatnað en þökk sé tengdadóttur hennar Alexöndu Marý Hauksdóttur þá er Palóma mjög áberandi á samfélagsmiðlum auk þess sem í boði er að versla á netinu í gegnum paloma.is . Linda María Gunnarsdóttir hefur rekið verslunina Palóma í þrettán ár en reksturinn keypti hún af Erlu Björgu Delbertsdóttur sem rak verslunina á undan henni . „ Reksturinn gengur mjög vel , ekki síst eftir að Halla kom í verlsunarmiðstöðina . Hópar sem koma til mín sendi ég til Höllu og öfugt . Þannig að við höfum verið að vinna saman þegar kemur að þessu , við hjálpum hvor annarri mjög mikið . Það er rosalega þægilegt að vera í svona pínu samstarfi . Síðan opnuðum við vefsíðuna www.paloma.is og það gengur svakalega vel . Alexandra á heiðurinn af markaðssetningunni á netinu Aðspurð af því hvort ekki gangi vel á samfélagsemiðlum segir Linda svo vera . „ Alexandra tengdadóttir mín á heiðurinn þar . Hún er að gera svakalega flotta hluti og ég get sko sagt það að þetta væri ekki svona flott og öflugt ef hún væri ekki þarna . Ef hún væri ekki svona öflug og svona sýnileg þá er ég ekkert viss um að það væri þetta flug á búðinni eins og það er í dag . Ég er svolítið af gamla skólanum og ég væri sennilega ekki komin með vefsíðu ef ég væri ekki með Alexöndu , það er bara þannig . Hún ýtti á mig í tvö ár áður en ég lét verða af því að fara á samfélagsmiðlana . Samstarf við áhrifavalda margborgaði sig Palóma hefur notið aðstoðað svokallaðra áhrifavalda við að auglýsa vörur búðarinnar . Guðrún Veiga sem er betur þekkt sem gveiga var í stamstarfi við Palóma og segir Linda að það hafi margborgað sig . „ Það var bara eitthvað annað . Við hugsuðum þetta sem langtíma fjárfestingu og við sendum henni kjóla og gallabuxur . Þann mánuð sem við nutum hennar þjónustu var salan sky high á netinu og svo líka fjölgaði heimsóknum á vefsíðuna okkar . Þetta var eiginlega alveg magnað , “ segir Linda . Alls ekki allir eins ef keypt er í Grindavík „ Fólk er oft fast í því að það sem maður kaupir í Grindavík að þá séu allir eins . Það er alls ekki þannig . Þú getur farið inn í stórar keðjur inn í Reykjavík þar sem seld eru fleiri þúsund stykki af sömu vörunni . Og auðvitað er hægt að lenda í því að einhver búð í Reykjavík sé að kaupa það sama og ég . Ég hef engan einkarétt á þessum merkjum og er að selja eins og aðrar búðir . Þó ég taki ekki nema 6 stykki af einhverri vöru þá getur önnur búð tekið 100 stykki . “ Hópar koma eftir lokun Mjög vinsælt er að hópar mæti í Palóma og oftar en ekki eftir lokun . Búðin er mjög vinsæl utan Grindavíkur líka og ótrúlega mikið fer út úr Grindavík segir Linda . Til að undirstrika vinsældir hjá Palóma í að taka á móti saumaklúbbum og öðrum hópum kemur Sirrý Erlingsdóttir starfsmaður hjá Lindu til hennar í miðju viðtali og spyr hvort hún geti tekið á móti saumaklúbb eftir lokun . Hún hélt það nú .